CELEX: 31983D0133
Language: el
Date: 1983-03-14 00:00:00
Title: 83/133/ΕΟΚ: Απόφαση της Επιτροπής της 14ης Μαρτίου 1983 για την παροχή άδειας στην Ιταλική Δημοκρατία να προβεί σε ενδοκοινοτική επιτήρηση των εισαγωγών μπανανών που κατάγονται από ορισμένες τρίτες χώρες και τίθενται σε ελεύθερη κυκλοφορία στα άλλα Κράτη μέλη (Το κείμενο στην ιταλική γλώσσα είναι το μόνο αυθεντικό)

Avis juridique important

|

31983D0133

83/133/ΕΟΚ: Απόφαση της Επιτροπής της 14ης Μαρτίου 1983 για την παροχή άδειας στην Ιταλική Δημοκρατία να προβεί σε ενδοκοινοτική επιτήρηση των εισαγωγών μπανανών που κατάγονται από ορισμένες τρίτες χώρες και τίθενται σε ελεύθερη κυκλοφορία στα άλλα Κράτη μέλη (Το κείμενο στην ιταλική γλώσσα είναι το μόνο αυθεντικό)  

Επίσημη Εφημερίδα αριθ. L 091 της 09/04/1983 σ. 0037 - 0038

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 14ης Μαρτίου 1983  για την παροχή άδειας στην Ιταλική Δημοκρατία να προβεί σε ενδοκοινοτική επιτήρηση των εισαγωγών μπανανών που κατάγονται από ορισμένες τρίτες χώρες και τίθενται σε ελεύθερη κυκλοφορία στα άλλα Κράτη μέλη  (Το κείμενο στην ιταλική γλώσσα είναι το μόνο αυθεντικό)  (83/133/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 115 πρώτο εδάφιο,  Εκτιμώντας:  ότι η Επιτροπή με την απόφασή της της 29ης Ιανουαρίου 1981, που παρατάθηκε με την απόφαση της 22ας Δεκεμβρίου 1982, έδωσε την άδεια στην Ιταλική Δημοκρατία να προβεί σε ενδοκοινοτική επιτήρηση των εισαγωγών μπανανών της διάκρισης 08.01 Β του Κοινού Δασμολογίου, που κατάγονται από ορισμένες τρίτες χώρες και οι οποίες τίθενται σε ελεύθερη κυκλοφορία στα άλλα Κράτη μέλη·  ότι η άδεια αυτή παύει να ισχύει στις 31 Δεκεμβρίου 1982 και ότι στις 28 Φεβρουαρίου 1983 η ιταλική κυβέρνηση υπέβαλε αίτηση για να της δοθεί η άδεια να επιβάλει και πάλι ενδοκοινοτική επιτήρηση στα εν λόγω προϊόντα·  ότι οι λόγοι που προκάλεσαν τις αποφάσεις της Επιτροπής που προαναφέρθηκαν εξακολουθούν να ισχύουν, δηλαδή η αναγκαιότητα να εξασφαλιστεί η αποτελεσματικότητα των μέτρων εμπορικής πολιτικής που εφαρμόζει η Ιταλική Δημοκρατία στις εισαγωγές μπανανών που κατάγονται από ορισμένες τρίτες χώρες εκτός ΑΚΕ, για να υλοποιήσει το στόχο που καθορίζεται στο πρωτόκολλο αριθ. 4 της σύμβαση της Λομέ·  ότι υπό τις συνθήκες αυτές πρέπει να δοθεί άδεια στην Ιταλική Δημοκρατία να προβεί σε ενδοκοινοτική επιτήρηση δυνάμει του άρθρου 115 πρώτο εδάφιο της συνθήκης, σύμφωνα με τις λεπτομέρειες που καθορίζονται στο άρθρο 2 παράγραφος 4 της απόφασης 80/47/ΕΟΚ (1),  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Παρέχεται η άδεια στην Ιταλική Δημοκρατία να προβαίνει μέχρι τις 31 Δεκεμβρίου 1983 σε ενδοκοινοτική επιτήρηση των μπανανών που υπάγονται στη διάκριση 08.01 Β του Κοινού Δασμολογίου, που κατάγονται από τις τρίτες χώρες που αναφέρονται στο παράρτημα και οι οποίες τίθενται σε ελεύθερη κυκλοφορία στα άλλα Κράτη μέλη, σύμφωνα με τις λεπτομέρειες και τις προϋποθέσεις που καθορίζονται στο άρθρο 2 παράγραφος 4 της απόφασης 80/47/ΕΟΚ.  Άρθρο 2  Κατά τη διάρκεια της συμπλήρωσης των διατυπώσεων που συνδέονται με την εισαγωγή μπανανών, η Ιταλική Δημοκρατία μπορεί να ζητά από τους εισαγωγείς δικαιολογητικά σχετικά με την καταγωγή, σύμφωνα με τις λεπτομέρειες και τους όρους που καθορίζονται στο άρθρο 4 της απόφασης 80/47/ΕΟΚ.  Άρθρο 3  Η παρούσα απόφαση απευθύνεται στην Ιταλική Δημοκρατία.  Έγινε στις Βρυξέλλες, στις 14 Μαρτίου 1983.  Για την Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 16 της 22. 1. 1980, σ. 14.   ΠΑΡΑΡΤΗΜΑ  Τρίτες χώρες καταγωγής που αναφέρονται στο άρθρο 1  1.2 // Βολιβία  Καναδάς  Κολομβία  Κόστα Ρίκα  Κούβα  Δομινικανή Δημοκρατία  Ισημερινός  Ελ Σαλβαδόρ  Γουατεμάλα  // Νικαράγουα  Παναμάς  Φιλιππίνες  Ηνωμένες Πολιτείες Αμερικής  Βενεζουέλα  Αϊτή  Ονδούρα  Μεξικό